ไทยสมุทรฯจ่ายน้ำท่วมจิ๊บจ๊อย
ไทยสมุทรประกันชีวิตจ่ายเคลมน้ำท่วม 5.4 ล้านบาท พร้อมยืดเวลาผ่อนเบี้ย 91 วัน
29 ต.ค. 2565

ไทยสมุทรประกันชีวิตจ่ายเคลมน้ำท่วม 5.4 ล้านบาท พร้อมยืดเวลาผ่อนเบี้ย 91 วัน 
นางนุสรา บัญญัติปิยพจน์ กรรมการผู้จัดการ บริษัท ไทยสมุทรประกันชีวิต เปิดเผยว่า ขณะนี้บริษัทได้จ่ายค่าสินไหมกับญาติผู้เสียชีวิตจากเหตุการณ์น้ำท่วมแล้ว จำนวน 26 ราย รวม 30 กรมธรรม์ คิดเป็นเงิน 5.4 ล้านบาท 
สำหรับลูกค้าที่ประสบปัญหาขาดสภาพคล่องทางการเงินในช่วงระหว่างน้ำท่วมและหลังน้ำท่วม บริษัทแนะนำให้ลูกค้าใช้สิทธิขอกู้เงินตามกรมธรรม์ได้ เพื่อนำไปใช้เสริมสภาพคล่องด้านการเงินให้กับตัวเอง
“ลูกค้าอาจมีความกังวลว่ากรมธรรม์จะขาดช่วงหรือไม่มีหลักฐานในการขอใช้สิทธิตามกรมธรรม์ บริษัทจึงได้ออกมาตรการช่วยเหลือลูกค้าโดยผ่อนผันการชำระเบี้ยประกันสำหรับผู้ที่ถึงกำหนดชำระ ระหว่างวันที่ 6 ก.ย.–5 ธ.ค.นี้ ออกไปได้ 91 วัน ขณะเดียวกันหากกรมธรรม์หรือบัตรสิทธิผลประโยชน์ของลูกค้าชำรุดหรือสูญหาย บริษัทจะออกให้ใหม่โดยไม่คิดค่าใช้จ่ายในการดำเนินการ” นางนุสรา กล่าว